b'\n_START_ARTICLE_\nZastava Haitija\n_START_PARAGRAPH_\nZastava Haitija usvojena je 25. sije\xc4\x8dnja 1986. godine. Civilna zastava razlikuje se od dr\xc5\xbeavne po tome \xc5\xa1to nema amblem._NEWLINE_Prvotna crveno - plava zastava prvi je put napravljena tijekom revolucije protiv francuske vlasti; pobunjenici su uklonili bijelo polje, a crveno i plavo koristili su u vodoravnom polo\xc5\xbeaju._NEWLINE_Na Olimpijskim igrama 1936. godine u Berlinu otkriveno je da Haiti i Lihten\xc5\xa1tajn koriste istu zastavu. Stoga je na zastavu Lihten\xc5\xa1tajna dodana kruna._NEWLINE_Od 25. svibnja 1964. do 25. sije\xc4\x8dnja 1986. godine, tijekom obiteljske diktature Fran\xc3\xa7oisa i Jean-Claude Duvaliera, zastava je bila druk\xc4\x8dija; crna i crvena s okomitim poljima.'